**מצאתי את שאהבה נפשי.**

מוקפים במשפחתנו וחברינו, אנו מאשרים בזאת את מחויבותנו הנצחית זה לזו כבעל ואישה. חיינו יהיו שלובים יחד מעתה ועד עולם; הדברים המשותפים לנו יחברו בינינו, ההבדלים בינינו יעשירו אותנו, ואהבתנו תגדיר אותנו.

לבּוֹתינו מתמזגים ופועמים יחד, ויוצרים קשר מיוחד במינו אשר בבסיסו חברות וחמלה. נזין זה את זו רגשית, רוחנית ואינטלקטואלית, ונהיה מודעים תמיד למעלות, החוזקות והצרכים שיש לכל אחד מאיתנו.

נחגוג ביחד את רגעי השינוי והמעבר בשמחה וביראת כבוד. ברגעי האושר נוקיר זה את זו, ובעתות צרה נגן זה על זו.

נקים ביחד בית שבו הערכים, המסורות והאמונות של משפחתנו יכובדו בהוקרה ובשלמות.

אנו נכנסים בברית זו של שותפות ואהבה ברצון ובשמחה. מי ייתן ונהיה טובים יותר ביחד מאשר אנו בנפרד.

מעתה ואילך, נהיה שנינו כאחד.